REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/227-16

12. oktobar 2016. godine

B e o g r a d

Z A P I S N I K

ČETVRTE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 12. OKTOBRA 2016. GODINE

 Sednica je počela u 9,09 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Vesna Nikolić–Vukajlović, Bajro Gegić, Krsto Janjušević, Jelena Žarić-Kovačević, Zoran Krasić, Aleksandra Majkić, Vesna Marković, Balint Pastor, Petar Petrović, Miroljub Stanković, Srbislav Filipović i Dejan Šulkić.

 Sednici nisu prisustvovali članovi Odbora: Saša Radulović, Zvonimir Stević, Bojan Torbica i Gordana Čomić, kao ni njihovi zamenici.

 Sednici su prisustvovali: Vesna Mandić, vršilac dužnosti pomoćnika ministra prosvete, nauke i tehnološkog razvoja, Predrag Ivanović, vršilac dužnosti pomoćnika direktora Uprave za javni dug ministarstva finansija, Dragana Ratković, šef grupe za programske i projektne zajmove Uprave za javni dug ministarstva finansija i Saša Stojanović, pomoćnik ministra građevinarstva, saobraćaja i infrastrukture.

 Pre prelaska na dnevni red predsednik Odbora, Đorđe Komlenski, obavestio je članove Odbora o sastanku koji je na inicijativu Donatele Feranti, predsednika Odbora za pravosuđe italijanskog poslaničkog doma, održan u utorak 11. oktobra 2016 . Takođe je informisao članove Odbora o temi razgovora koja se ticala razmene iskustva u ustavnim reformama i reformi pravosuđa, kao i da je gospođa Feranti uputila usmeni poziv za posetu italijanskom parlamentu.

 Na predlog predsednika Odbora, većinom glasova (sa deset glasova za i troje nije glasalo) je usvojen predložen dnevni red

D n e v n i r e d

 1. Razmatranje Predloga zakona o izmenama i dopunama Zakona o visokom obrazovanju, koji je podnela Vlada;

 2. Razmatranje Predloga zakona o potvrđivanju Sporazuma o izmenama i dopunama Sporazuma o zajmu između Vlade Republike Srbije kao zajmoprimca i Vlade Republike Azerbejdžan kao zajmodavca za finansiranje izgradnje deonica Ljig-Boljkovci, Boljkovci-Takovo i Takovo-Preljina autoputa E-763 u Republici Srbiji od 2. februara 2012. godine, koji je podnela Vlada.

 Prva tačka dnevnog reda. Razmatranje Predloga zakona o izmenama i dopunama Zakona o visokom obrazovanju, koji je podnela Vlada.

 U diskusiji po ovoj tački dnevnog reda učestvovala je Vesna Mandić, vršilac dužnosti pomoćnika ministra prosvete, nauke i tehnološkog razvoja, kao predstavnik predlagača koja je obrazložila Predlog zakona.

Odbor je razmotrio Predlog zakona o izmenama i dopunama Zakona o visokom obrazovanju, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je ovu odluku doneo većinom glasova (sa 11 glasova za i dvoje nije glasalo).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o potvrđivanju Sporazuma o izmenama i dopunama Sporazuma o zajmu između Vlade Republike Srbije kao zajmoprimca i Vlade Republike Azerbejdžan kao zajmodavca za finansiranje izgradnje deonica Ljig-Boljkovci, Boljkovci-Takovo i Takovo-Preljina autoputa E-763 u Republici Srbiji od 2. februara 2012. godine, koji je podnela Vlada.

Odbor je razmotrio Predlog zakona o potvrđivanju Sporazuma o izmenama i dopunama Sporazuma o zajmu između Vlade Republike Srbije kao zajmoprimca i Vlade Republike Azerbejdžan kao zajmodavca za finansiranje izgradnje deonica Ljig-Boljkovci, Boljkovci-Takovo i Takovo-Preljina autoputa E-763 u Republici Srbiji od 2. februara 2012. godine , koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je ovu odluku doneo većinom glasova (sa deset glasova za i dvoje nije glasalo).

 Za izvestioca Odbora na sednici Narodne skupštine određen je predsednik Odbora.

Sednica je završena u 09,15 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski